梨泰院人踩人事故

2022年10月29號晚萬聖節慶典期間，韓國首爾梨泰院地區發生人踩人事故，導致至少有159人死亡、196人受傷。受害者大多數係青年人。

呢次人踩人悲劇係2014年世越號沉船以嚟，南韓死得人最多嘅災難，同埋南韓史上最嚴重嘅人踩人事件。當地警察嘅特別調查隊經過幾個星期調查之後，總結係慶典缺乏人群管制安全預防措施，同埋其他人為疏忽，導致死傷慘重。

首爾
人踩人
2022年